open-index/open-wikipedia-markdown huggingface dataset:
לבלון

**לבלון** (בפורטוגזית: **Leblon**) היא שכונה אמידה באזור הדרומי של העיר ריו דה ז'ניירו, ברזיל, הידועה גם בזכות חופהּ, הנושא את אותו שם. היא סמוכה לשכונות איפנמה, ג'באה, וידיגל ולגואה.

השכונה האמידה נחשבת כבעלת המחיר הגבוה ביותר למטר רבוע של נדל"ן בברזיל ובאמריקה הלטינית. חלקה העליון (Alto Leblon) הוא בעיקרו אזור מגורים, וחלקה התחתון (Baixo Leblon) ידוע כמרכז בוהמה בעל חיי לילה תוססים, ברים, מועדונים ומסעדות. כן פועלים בשכונה מספר אולמות למופעי סמבה ותיאטרון, בהם תיאטרון "בולסו" (Bolso).

השכונה כיכבה או שימשה אתר צילומים עבור מספר טלנובלות ברזילאיות.

## קישורים חיצוניים

* All about Leblon, באתר Ipanema

## הערות שוליים

קטגוריה:ריו דה ז'ניירו: שכונות
הבוספורוס המזרחי

ממוזער|שמאל|250 פיקסלים|מפת ולדיווסטוק מ-1918
ממוזער|שמאל|250 פיקסלים|גשר רוסקי (במהלך בנייתו)
ממוזער|שמאל|250 פיקסלים|גשר רוסקי
**הבוספורוס המזרחי** (ברוסית: **Босфор Восточный**) הוא מצר ים המפריד בין חצי האי מורביוב-אמורסקי (Муравьёва-Амурского)  והאי הרוסי (о́стров Ру́сский) , ומחבר את מפרץ אמור (Амурский залив)  ומפרץ אוסורי (Уссурийский залив) . עומק המים הוא עד 50 מטר. אורכו של המצר כ-9 קילומטר ורוחבו כ-800 מטר בנקודה הצרה ביותר שלו.

מקור השם "בוספורוס" בצירוף המילים מיוונית "בוספּורוס". βοῦς, המתורגם לפרה, בקר או שור, πόρος מעבר. כלומר "מעבר הפרה", "מעבר הבקר" או "מעבר השור". השם מגיע מסיפור המיתולוגיה היוונית על מסעותיה של איו לאחר שזאוס הפך אותה להגנתה לפרה.

ביולי 2012 הושלם גשר רוסקי, גשר תלוי המחבר את האי רוסקי ואת ולדיווסטוק אשר ביבשה. נכון ליוני 2013, היה זה גשר הכבלים הארוך ביותר בעולם ובו אורך החלק התלוי הוא 1,104 מטר מתוך כ-3,100 מטר אורך כולל. (בתחילת 2014 הושלמה בנייתו של גשר ג'יאסינג-שאוסינג, גשר מיתרים הארוך יותר מגשר רוסקי.) הקמת הגשר בוצעה בזמן שיא של שלוש שנים בלבד ועלותו הייתה כמיליארד דולר.

## ראו גם
*בוספורוס
*בוספורוס קימריוס

## קישורים חיצוניים

## הערות שוליים

בוספורוס
קטגוריה:ים יפן
קטגוריה:פרימוריה: גאוגרפיה
ההרים הלבנים (אריזונה)

[ממוזער|250px|[הר בולדי, ההר הגבוה ביותר בהרים הלבנים]]
**ההרים הלבנים** (באנגלית: **White Mountains**) הם רכס הרים ואזור הררי בארצות הברית, בחלק המזרחי של מדינת אריזונה בגבולה עם ניו מקסיקו. ההרים הלבנים הם המשך של אזור המעבר של אריזונה-שולי מגיון.

ההרים הלבנים הם חלק מרמת קולורדו שבצפון אריזונה ומאומת נאוואחו. ההרים הלבנים גם כוללים את חלק משולי הרמה של יוטה, של צפון-מערב ניו מקסיקו ושל דרום-מערב קולורדו. ההרים הלבנים גובלים בשולי מגיון במערב; בהרי סן פרנסיסקו בדרום-מזרח; במדבר הצבוע, באומת נאוואחו ובפארק הלאומי פטריפייד פורסט בצפון; ובשמורת האינדיאנים של פורט אפאצ'י בדרום-מערב.

הפסגה הגבוהה ביותר של ההרים הלבנים היא הר בולדי (Mount Baldy) המתנשא לגובה של 3,475 מטרים מעל פני הים. הגשמים בהרים הלבנים מתנקזים לדרום באמצעות מספר יובלים של נהר סולט, ולצפון באמצעות נהר קולורדו הקטן. בהרים הלבנים ישנם גם מספר אגמים קטנים.

## קישורים חיצוניים

קטגוריה:אריזונה: הרים
קטגוריה:רמת קולורדו
מחוז מוהאבי

**מחוז מוהאבי** (באנגלית: **Mohave County**) הוא מחוז בפינה הצפון-מערבית של אריזונה, ארצות הברית. במפקד האוכלוסין שנערך ב-2010 נמנו במחוז מוהאבי קצת יותר מ-200 אלף נפש. קינגמן היא בירת המחוז, ולייק האווסו סיטי העיר הגדולה ביותר בו.

## קישורים חיצוניים

* 

מוהאבי
חיים סלע

**חיים סלע** (10 בינואר 1940 – 10 ביוני 1982) היה קצין צה"ל בדרגת אלוף-משנה. שירת בחטיבת גולני ושימש כמפקד סיירת אגוז וגדוד 12 (ברק). נהרג במבצע שלום הגליל.

## קורות חייו
סלע נולד ברמת גן כבנם של מלכה ואהרן סלע, שהיה המפכ"ל הרביעי של משטרת ישראל. גדל בטבריה ובחיפה. באוגוסט 1958 התגייס לצה"ל ושובץ בנח"ל. עבר מסלול הכשרה כלוחם, קורס מ"כים חי"ר וקורס קציני חי"ר כחניך מצטיין. בתום הקורס שב לנח"ל והיה למפקד מחלקה. בשנת 1963 שימש כמפקד פלוגה בגדוד 51 של חטיבת גולני. בשנת 1965 מונה למפקד סיירת אגוז, והוביל אותה במלחמת ששת הימים. לאחר מכן שימש כסגן מפקד גדוד 13 (גדעון). במלחמת ההתשה לחם סלע כמפקד גדוד 12 (ברק). לאחר מכן שימש כמדריך בבה"ד 1 וכמדריך בפו"ם. במלחמת יום הכיפורים, לחם כקצין אג"ם באוגדה בחזית הדרום, ובמהלכה נתמנה למפקד כוח חטיבתי שכלל גדוד שריון ושני גדודי חרמ"ש. לאחר מכן השלים הסבה לשריון ומונה למפקד חטיבה 8, חטיבת שריון במילואים.

בשנת 1975 שימש כקצין אג"ם פיקוד הדרום. באותה שנה נהרגה בתו, הדס, בתאונת דרכים. לאחר מכן מונה לנספח צה"ל בתאילנד. בשנת 1979 מונה לסגן מפקד אוגדה. באפריל 1981 השתחרר מצה"ל. לאחר שחרורו עבד בכלל סחר. שישה ימים לאחר תחילת מבצע שלום הגליל סייר סגן הרמטכ"ל האלוף יקותיאל אדם עם סלע, בכפר דוחא, בפאתי העיירה דאמור. בעת הסיור בכפר נפתחה לעברם אש מחבלים, והם פנו למצוא מסתור בבית שטרם טוהר. באותו בית הסתתרה חוליית מחבלים והם ירו בהם למוות. גיורא ענבר, שהיה בקרבת מקום והוביל כוח של יחידת שלדג, הוביל את הלוחמים, ובהם צוות בפיקוד טל ורדי ואת לוחמי חטיבת גולני להסתערות והמחבלים חוסלו.

סלע היה נשוי ואב לשלושה. הוא היה בעל תואר ראשון בהיסטוריה כללית מטעם אוניברסיטת תל אביב בהצטיינות.

## קישורים חיצוניים
* .

## הערות שוליים

קטגוריה:מפקדי חטיבות חיל השריון של צה"ל
קטגוריה:חללי צה"ל במבצע שלום הגליל
קטגוריה:מפקדי חטיבות במלחמת יום הכיפורים
קטגוריה:נספחים צבאיים ישראלים בתאילנד
קטגוריה:מפקדי סיירת אגוז
קטגוריה:מפקדי חטיבה 8
קטגוריה:מפקדי גדוד 12
קטגוריה:אלופי-משנה בצה"ל
קטגוריה:בוגרי התנועה המאוחדת
קטגוריה:בוגרי כפר הנוער כפר גלים
קטגוריה:בוגרי אוניברסיטת תל אביב
קטגוריה:אישים הקבורים בבית הקברות הצבאי קריית שאול
קטגוריה:מפקדי פלוגות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1940
קטגוריה:ישראלים שנפטרו ב-1982
ז'לגיריס

**ז'לגיריס** (בליטאית: **Žalgiris**) – מילולית, פירוש השם הוא "יער מחטניים" או "יער ירוק"; תרגום מגרמנית של המילה *Grünwald*
אמיל שווה

**אמיל-ז'וזף-מוריס שֶוֶוה** (בצרפתית: **Émile-Joseph-Maurice Chevé** 31 במאי 1804 – 21 באוגוסט 1864) היה תאורטיקאי מוזיקה ומורה למוזיקה צרפתי.

## קורות חיים
שווה נולד בדוארנאנה. הוא התגייס לצי הצרפתי בגיל 16 והוכשר שם להיות רופא ומנתח. ב-1835 חזר לפריז ולמד רפואה ומתמטיקה. במקביל שמע קורס בהנחיית איימה פריז, שעשה נפשות לשיטת תיווי מוזיקלי שהנחיל פייר גאלין. השיטה קסמה מאוד לשווה, ובסופו של דבר נשא לאישה את אחותו של פריז, נאנין, והמשיך לקדם ולפתח את השיטה יחד עם פריז.

משנת 1844 העביר שווה בפריז יותר מ-150 קורסים בשיטה, שנודעה בשם שיטת גלין-פאריז-שווה. כמו כן ערך עם אשתו סדרה של ספרי לימוד, שהיו בשימוש בבתי ספר כגון האקול נורמל סופרייר, האקול פוליטכניק וליציאום לואי-לה-גראן.

בנו, אמאן שווה, שימר את העניין בשיטה. באמצעות ג'ון קרוון הגיעה השיטה אל העולם דובר האנגלית, ולואל מייסון הביא אותה לארצות הברית. כעבור מאה שנים, מיזג אותה מחנך המוזיקה והמלחין ההונגרי זולטאן קודאי בשיטת קודאי שלו.
 
אמיל-ז'וזף הוא גם אביו של המשורר אמיל-פרדריק-מוריס שווה (1829-אחרי 1890)

## כתבים

* *Méthode élémentaire de musique vocale, théorie et pratique, chiffrée et portée*
* *Méthode d'harmonie et de composition*
* *800 duos gradués*
* *Méthode élémentaire de piano*
* *Appel au bon sens de toutes les nations qui désirent voir se généraliser chez elles l'enseignement musical*
* *Protestation adressée au comité central d'instruction primaire de la ville de Paris, contre un rapport de la Commission de chant *
* *La routine et le bon sens*
* *Coup de grâce à la routine musicale*


## לקריאה נוספת

* Edwin E. Gordon: Learning Sequences in Music: A Contemporary Music Learning Theory, GIA Publications, 2007, , p. 83 ff..


## קישורים חיצוניים

קטגוריה:מורים למוזיקה בצרפת
קטגוריה:תאוריית המוזיקה
קטגוריה:צרפתים שנולדו ב-1804
קטגוריה:צרפתים שנפטרו ב-1864
בית מלון סבוי פלאזה

**בית מלון סבוי פלאזה** (באנגלית: **Savoy-Plaza Hotel**) היה גורד שחקים מוקדם ששכן בשדרה החמישית 767 במנהטן, ניו יורק, ארצות הברית. הבניין התנשא לגובה של 128.02 מטרים והיה בעל 33 קומות. הוא תוכנן על ידי משרד האדריכלים מק'קים, מיד ווייט ונחשב לבית מלון אייקוני בעיר. הוא נבנה בין השנים 1927–1930 וכלל 1,000 חדרי אירוח.

בית המלון נהרס בשנת 1964 לטובת הקמת בניין ג'נרל מוטורס.

## היסטוריה
הארי בלק, הבעלים של מלון פלאזה באותה תקופה, רכש את המלון הסמוך (שנבנה בשנת 1890) והחליט להרסו. במקומו נבנה בית המלון סבוי פלאזה, שתוכנן על ידי משרד האדריכלים מק'קים, מיד ווייט ונפתח לציבור בשנת 1930. בהמשך נמכר לרשת המלונות הילטון ולבסוף נהרס בשנת 1964 לטובת הקמת בניין ג'נרל מוטורס.

## ראו גם
* גורדי שחקים בניו יורק
* גורדי שחקים מוקדמים

## קישורים חיצוניים

* בית מלון סבוי פלאזה באתר המועצה לבניינים גבוהים וסביבת מחיה עירונית (CTBUH)
 
סבוי פלאזה, בית מלון
סבוי פלאזה
קטגוריה:השדרה החמישית
אקסצ'יינג' פלייס 20

**אקסצ'יינג' פלייס 20** (באנגלית: **20 Exchange Place**), המוכר גם בשמו הקודם **City Bank-Farmers Trust Building**, הוא גורד שחקים מוקדם השוכן ברחוב אקסצ'יינג' פלייס 20 ברובע הפיננסי של מנהטן בניו יורק שבארצות הברית. הבניין מתנשא לגובה של 225.86 מטרים, והוא בעל 57 קומות מעל מפלס הרחוב. הוא תוכנן על ידי משרד האדריכלים קרוס אנד קרוס בסגנון אר דקו, ונבנה בין השנים 1930–1931.

## היסטוריה
תכנון בניין אקסצ'יינג' פלייס 20 החל בשנת 1929 במטרה שיהיה לבניין הגבוה בעולם. הוא תוכנן תחילה לגובה 258 מטרים עם פירמידה בראשו, בתקציב של 9.5 מיליון דולר אמריקאי, אולם באותה שנה פרץ השפל הגדול, ותקציבו צומצם עקב כך. עם סיום בנייתו היה לבניין הרביעי בגובהו בעיר ונשאר בעשירייה הפותחת עד 1970.

בשנת 1996 הוכרז כבניין לשימור מטעם ועדת השימור של העיר ניו יורק (LPC).

## ראו גם
* גורדי שחקים בניו יורק
* גורדי שחקים מוקדמים
* מנהטן תחתית
* בניין אמריקן אינטרנשיונל

## קישורים חיצוניים

* 
* אקסצ'יינג' פלייס 20 באתר Buildings DB
* אקסצ'יינג' פלייס 20 באתר DTH Capital
* אקסצ'יינג' פלייס 20 באתר NYC URBANISM
* תמונות באתר מאגר הנתונים על גורדי שחקים ובניינים גבוהים SKYDB

## הערות שוליים

אקסצ'יינג' פלייס 20
קטגוריה:ניו יורק: מבנים בסגנון האר דקו
קטגוריה:מנהטן תחתית
ריקרדו קושטה

**ריקרדו מיגל מוריירה דה קושטה** (בפורטוגזית: **Ricardo Miguel Moreira da Costa**; נולד ב-16 במאי 1981) הוא כדורגלן עבר פורטוגזי ששיחק בעמדת הבלם. לזכותו 22 הופעות במדי נבחרת פורטוגל.

## קריירה
קושטה נולד בנובה דה גאיה בפורטו שבפורטוגל, החל לשחק במועדוני הנוער ולדרס גאיה, משם המשיך לבואבישטה. ב-2000 החל לשחק בקבוצת המילואים של פורטו. ב-2002 ערך את הופעת הבכורה שלו בקבוצה הבוגרת של פורטו נגד קבוצת נעוריו בואבישטה. קושטה לא היה שחקן שולי בקבוצה, אלא שיתף פעולה עם שחקנים כמו פפה, ברונו אלבש ועוד. ב-26 במאי 2004 זכה עם פורטו בליגת האלופות בניצחון 0–3 על מונקו.

ביולי 2007 חתם בקבוצה הגרמנית וולפסבורג לשלוש שנים, ועזב את פורטו לאחר שבע שנים במועדון בהם היה שחקן מוביל.
בקיץ 2009 היה מועמד לעבור לריאל סרגוסה אך העברה לא הושלמה לבסוף משום ששני הצדדים לא הגיעו להסכם. העסקה בוטלה וחזר לוולפסבורג.

ב-28 בינואר 2010 הושאל לקבוצה הצרפתית ליל.

לאחר חצי עונה במועדון, ב-17 במאי חתם באופן קבוע בקבוצה הספרדית ולנסיה לארבע שנים. ב-9 במרץ 2011 הבקיע את שערו הראשון בקבוצה במסגרת שמינית גמר ליגת האלופות נגד שאלקה 04 במשחק שהסתיים בהפסד 1–3.

ב-28 ביולי 2014 עבר קושטה למועדון הקטרי אל-סאיליה, וחתם על חוזה לשנתיים. ב-28 בינואר 2015, לאחר חצי עונה בקטר, חתם בפאוק סלוניקי היוונית. ב-1 בפברואר 2016 חתם לעונה וחצי בגרנדה הספרדית. ב-16 באוגוסט 2016 חתם בלוצרן השווייצרית. ב-18 ביוני 2017 חתם בטונדלה.

### נבחרת פורטוגל
קושטה שיחק בנבחרת הצעירה של פורטוגל. זומן לראשונה לנבחרת הבוגרת ב-2005 למוקדמות מונדיאל 2006, בו ערך את הופעתו הבכורה נגד גרמניה בהפסד 1–3. ב-2010 נכלל בסגל השחקנים למונדיאל 2010 ושב לנבחרת לאחר 4 שנות היעדרות. בטורניר שיחק בשני משחקים, בשלב הבתים נגד ברזיל בתיקו 0-0, ושמינית הגמר נגד ספרד בהפסד 0–1.

במסגרת מוקדמות מונדיאל 2014 הבקיע את שערו הראשון בנבחרת נגד ישראל בתיקו 1-1 בפורטוגל. נכלל בסגל מונדיאל 2014 בברזיל.

## תארים
;פורטו
* ליגת האלופות: 2003/04
* גביע אופ"א: 2002/2003
* הגביע הביניבשתי: 2004
* אליפות פורטוגל: 2002/2003, 2003/2004, 2005/2006, 2006/2007
* הגביע הפורטוגזי: 2002/2003, 2005/2006
;וולפסבורג
* בונדסליגה: 2008/09

## קישורים חיצוניים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:מגני כדורגל פורטוגזים
קטגוריה:פורטו: כדורגלנים
קטגוריה:כדורגלני פורטו
קטגוריה:כדורגלני וולפסבורג
קטגוריה:כדורגלני ליל
קטגוריה:כדורגלני ולנסיה
קטגוריה:כדורגלני פאוק סלוניקי
קטגוריה:כדורגלני גרנדה
קטגוריה:כדורגלני לוצרן
קטגוריה:כדורגלני טונדלה
קטגוריה:כדורגלני בואבישטה
קטגוריה:כדורגלני נבחרת פורטוגל
קטגוריה:כדורגלנים באולימפיאדת אתונה (2004)
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:ספורטאים זרים בגרמניה
קטגוריה:ספורטאים פורטוגזים בצרפת
קטגוריה:ספורטאים פורטוגזים בספרד
קטגוריה:ספורטאים זרים בקטר
קטגוריה:ספורטאים פורטוגזים ביוון
קטגוריה:ספורטאים זרים בשווייץ
קטגוריה:פורטוגזים שנולדו ב-1981
השמאל בפרלמנט האירופי

**השמאל בפרלמנט האירופי - השמאל האירופי המאוחד/השמאל הנורדי הירוק** (**GUE/NGL**) היא מפלגת שמאל בתוך האיחוד האירופי שהוקמה ב-1995, קרי קבוצה פוליטית שפועלת בפרלמנט האירופי ומאחדת מפלגות שמאל סוציאליסטיות, סביבתניות, נאו-קומוניסטיות ועוד ממדינות האיחוד.

המפלגה הגדולה ביותר בקבוצה היא צרפת בלתי כנועה, שמחזיקה ב-9 חברי פרלמנט אירופאים (MEP), בעוד המספר הרב ביותר של MEP מגיע מאיטליה, שם יש 10 חברי פרלמנט שמתחלקים בין 2 מפלגות. לקבוצה יש שני יו"רים שותפים - מאנון אוברי ומרטין שירדוואן, ומי שהיה המועמד מטעמה לנשיאות הפרלמנט האירופי בבחירות ב-2024 הוא וולטר באייר, נשיא המפלגה הקומוניסטית האוסטרית לשעבר.

בבחירות לפרלמנט האירופי שהתקיימו במאי 2014 הגיע המפלגה להישג הטוב ביותר בתולדותיה, וזכתה ל-52 חברי פרלמנט מ-14 מדינות שונות, וכיום היא הקבוצה השביעית בגודלה בפרלמנט.

## מבנה ארגוני
הקבוצה פועלת באופן פדרטיבי, כאיחוד של חברי פרלמנט אירופאים מ-14 מדינות ו-23 מפלגות לאומיות שונות. כלומר, על המפלגות להחזיק בעמדות דומות בנוגע לנושאי הליבה (שמאל כלכלי, סביבתנות, שמאל חברתי) אך כל מפלגה אחראית וריבונית בפני עצמה וכך יש פלורליזם של עמדות בתוך הקבוצה.

בנוסף, מעבר למפלגות החברות, מפלגות שלא נבחרו לאיחוד האירופי (או שאינן משתתפות בבחירות) יכולות לקבל מעמד של מפלגות שותפות ולהשפיע על הדיונים בתוך הקבוצה. הקבוצה פועלת בשיתוף פעולה יחד עם מפלגות-העל האירופיות, מפלגת השמאל האירופי (PEL), השמאל האנטי-קפיטליסטי האירופי (EACL) וברית השמאל הירוק הנורדי (NGLA); בהן חברות מפלגות ממדינות שאינן חברות באיחוד האירופי.

## מפלגות חברות

;חברות לשעבר

## תוצאות לאורך השנים

## קישורים חיצוניים

* 

קטגוריה:הפרלמנט האירופי: מפלגות
קטגוריה:מפלגות ירוקות
קטגוריה:מפלגות קומוניסטיות
בניין אמריקן שורטי

**בניין אמריקן שורטי** (באנגלית: **American Surety Building**), המוכר גם בשם **בנק טוקיו** (באנגלית: **Bank of Tokyo**) הוא גורד שחקים הממוקם ברחוב ברודוויי 100 במנהטן, ניו יורק, ארצות הברית. הבניין מתנשא לגובה 103.02 מטרים והוא בעל 26 קומות. הוא תוכנן על ידי האדריכל ברוס פרייס והיה לאחד מגורדי השחקים במנהטן שתוכנן עם שלד מפלדה. בנייתו החלה בשנת 1894 והסתיימה בשנת 1896.

הבניין הוכרז כבעל חשיבות היסטורית במנהטן והוא אחד מגורדי השחקים הראשונים המשפיעים ביותר מבחינה אדריכלית והנדסית.

## אדריכלות
140px|ממוזער|ימין|שרטוט בניין אמריקן שורטי משנת 1898.
הבניין תוכנן כמגדל בהשראת אדריכלות הרנסאנס. הוא מחופה בגרניט מיין והוא בעל בסיס בן שלוש קומות בצורת אכסדרה. חלקו העליון של הבסיס מעוטר בפסלים קלאסיים. חלקו האמצעי מאופיין באחת עשרה שורות אנכיות של חלונות וחלקו העליון מעוטר בקרניז אבן.

## ראו גם
* גורדי שחקים בניו יורק
* גורדי שחקים מוקדמים

## קישורים חיצוניים

* בניין אמריקן שורטי באתר המועצה לעירוניות אנכית (CVU)
* בניין אמריקן שורטי באתר מוזיאון גורדי השחקים
* בניין אמריקן שורטי באתר culturenow.org

## הערות שוליים

אמריקן שורטי, בניין
קטגוריה:רחוב ברודוויי
קטגוריה:מנהטן תחתית
נסיכת הקרח

**נסיכת הקרח** (אנגלית: **Ice Princess**) הוא סרט קולנוע אמריקאי, שיצא לאקרנים ב-2005. תסריט הסרט נכתב על ידי האדלי דייוויס על פי ספרה של מג קאבוט. טים פייוול ביים את הסרט, של אולפני דיסני. בסרט מופיעים ג'ואן קיוזאק, מישל טרכטנברג קים קטרל והיידן פנטייר. הסרט עוסק בקייסי, נערה עם עתיד אקדמי מבטיח, שהחליטה להפוך לספורטאית בתחום של החלקה אומנותית על הקרח.

## עלילה
קייסי קרלייל (מישל טרכטנברג) מסיימת את כיתה י"א כאשר מתברר לה שהיא מועמדת לזכות במלגה יוקרתית לפיזיקה באוניברסיטת הרווארד. על מנת לזכות במלגה עליה לבצע פרויקט מחקר אישי בפיזיקה, במהלך הקיץ. קייסי בוחרת להתמקד בעולם ההחלקה האמנותית, שהיה תחביב ישן. היא ניגשת לזירת הקרח המנוהלת על ידי טינה הארווד (קים קטרל), מחליקה לשעבר. גם בתה של טינה, ג'ן (היידן פנטייר), שלומדת עם קייסי, היא מחליקה מקצועית. קייסי מתבוננת במחליקות המקצועיות, ורואה כיצד באמצעות נוסחאות פיזיקליות היא מצליחה לשפר את תרגילי ההחלקה. היא נרשמת לחוג החלקה על הקרח, ומגלה שיש לה כישרון בתחום. 

בתום הקיץ, ולאחר שהפרויקט נגמר, קייסי מחליטה להמשיך להתאמן. היא מוכרת את הרעיונות שחשפה במחקר למחליקות עצמן, וכך מממנת את עצמה. בינתיים היא חוברת לג'ן, ולאחיה, טדי. טינה לא רוצה שקייסי תעקוף את ג'ן בתחרות, ולכן קונה לה מחליקיים חדשים, שבהמשך פוצעים אותה והיא נכשלת בתחרות. קייסי שבורת הלב מחליטה לעזוב את עולם ההחלקה. ג'ן מתעמתת עם אמה ופורשת, מה שמחזיר לקייסי את האפשרות להתחרות. אחרי לבטים ומריבות בינה לאמה ג'ואן (ג'ואן קיוזאק), מחליטה קייסי לדחות את ההצעה של המלגה, ולשוב להתחרות. היא מציעה לטינה להיות המאמנת שלה. קייסי רבה עם אמה לפני התחרות, ובעקבות זאת נופלת במהלך קפיצה. אך כאשר היא רואה את אמה בקהל מריעה לה, היא חוזרת לעצמה, ומוסיפה קפיצות, ואלמנטים הנחשבים קשים. היא זוכה לתשואות ולדירוג גבוה של השופטים. היא ואמה משלימות. היא וטדי מתנשקים. הסרט נגמר כאשר ג'ואן וטינה משוחחות על הדרך שבה קייסי צריכה להמשיך.

### נושאים מרכזיים בעלילת הסרט
הסרט מתמקד בקייסי, שסובלת מבעיות האופייניות לנערות בגילה. גם ג'ן סובלת מבעיות, למרות שהיא נחשבת לנערה פופולרית. הסרט מציג את הנערות זו מול זו, ובכך מדגים כי שאלות של הגדרה עצמית הן אופייניות למתבגרים רבים. הסרט גם מעלה דילמות סביב נשיות: ג'ואן חושבת שהחלקה אמנותית היא מבזה כיוון שהיא עוסקת באסתטיקה, בעוד שקייסי מרגישה יפה וחיננית על הקרח, ולא מבינה מדוע אמה מתנגדת.

## הפקה
הסרט צולם בחודשים אפריל עד מאי 2004. חלק מהצילום לא יכל להיערך תוך הסתייעות בכפילים, ולכן השחקנים (ובעיקר מישל טרכטנברג) נאלצו ללמוד להחליק, ולבצע את ההחלקה בעצמם. טרכטנברג אף ספגה פציעה במהלך הצילומים.

## קישורים חיצוניים
* 

## הערות שוליים

קטגוריה:סרטי 2005
קטגוריה:דיסני: סרטים
קטגוריה:סרטי נעורים אמריקאיים
קטגוריה:החלקה על הקרח בקולנוע ובטלוויזיה
קטגוריה:סרטי וולט דיסני
פארק רו 41

**פארק רו 41** (באנגלית: **41 Park Row**), שנקרא לעיתים גם **בניין הניו יורק טיימס** (באנגלית: **New York Times Building**), הוא גורד שחקים מוקדם הממוקם ברחוב  41 במנהטן, ניו יורק, ארצות הברית. הבניין מתנשא לגובה 64.62 מטרים והוא בעל 16 . הוא תוכנן על ידי האדריכל  ושימש כבניין המטה של משרדי העיתון הניו יורק טיימס בין השנים 1889–1903. פארק רו 41 נבנה בין השנים 1888–1889 והיווה חלק מ"שדרת העיתונות" ברחוב פארק רו באותה תקופה.

## היסטוריה
בניין המשרדים הראשון של עיתון הניו יורק טיימס היה ב 113. העיתון העתיק את מושבו מאוחר יותר לנסאו 138 ובשנת 1858 עברו משרדיו לבניין בן חמש קומות ברחוב פארק רו 41, שתוכנן על ידי האדריכל . הבניין ברחוב פארק רו 41 הוא הראשון בעיר ניו יורק שתוכנן מראש לשימוש משרדי עיתונאים. בנוסף, הוא שכן בסמוך לבניין העירייה והיה גבוה יותר מבניין ה הסמוך לו, שהיה בבעלות הוראס גרילי. לאחר שנבנה בניין ניו יורק טריביון בן תשע הקומות בשנת 1875, החליט הטיימס לבנות בניין חדש על המגרש. למען מטרה זו, הוטל על האדריכל, ג'ורג' בראון פוסט, לתכנן אותו, והוא נחנך בשנת 1889. הבניין, שחופה בגרניט מיין ואבן גיר מאינדיאנה, נבנה סביב גרעין הבניין הקודם. חלל זה נוצל מאוחר יותר על ידי אוניברסיטת פייס כמכון כושר. בראש הבניין תוכננה תקרת זכוכית שתאפשר לאור טבעי רב לחדור אליו. בעקבות רכישת הניו יורק טיימס בשנת 1896, על ידי אדולף אוקס, הוחלט על הסרת תקרת הזכוכית והוספת שלוש קומות נוספות עבור משרדים.

בשנת 1951 נרכש הבניין על ידי אוניברסיטת פייס ומשמש אותה (נכון לשנת 2014) לכיתות לימוד ומשרדים.

## ראו גם
* גורדי שחקים בניו יורק

## קישורים חיצוניים

* פארק רו 41 באתר המועצה לבניינים גבוהים וסביבת מחיה עירונית (CTBUH)

## הערות שוליים

פארק רו 41
קטגוריה:מנהטן תחתית
דנגפנג

**דֶנְגְפֶֿנְג** (בסינית: **登封**; בפין-יין: **Dēngfēng**) היא נפה עירונית השייכת לנציבות העירונית ג'נגג'ואו, בירת מחוז חנאן שבמזרח הרפובליקה העממית של סין. בהיסטוריה הייתה העיר קרויה פעם **יָאנְגְצֶ'נְג** (בסינית מפושטת: **阳城**; בסינית מסורתית: **陽城**; בפין-יין: **Yángchéng**) ושימשה כמה פעמים בהיסטוריה העתיקה של סין אחת מערי הבירה של שושלות דוגמת שושלת שיה ושושלת ג'ואו. השם דנגפנג הוענק לה בשנת 696 על ידי הקיסרית היחידה בתולדות סין וו דזה טיין (שלטה 690–705) משושלת ג'ואו השנייה (למעשה חלק משושלת טאנג).

אורכה של הנפה העירונית (ממזרח למערב) 56 קילומטרים ורוחבה (מצפון לדרום) 35.5 קילומטרים ושטחה 1,217 קמ"ר. רוב שטח הנפה הררי והאקלים הוא יבשתי ממוזג. על פי מפקד האוכלוסין משנת 2020 אוכלוסייתה מנתה 729,332 תושבים.

העיר דנגפנג שוכנת למרגלות הר סונג, אחד מההרים הקדושים בסין. העיר היא אחד מהמרכזים הרוחניים הנודעים ביותר בסין, והיא משמשת משכן למוסדות דתיים שונים ולמקדשים דוגמת מקדש ג'ונְגְיְוֵּה הדאואיסטי, מנזר שאולין הנודע הבודהיסטי ואקדמיית סונְגְיָאנְג הקונפוציאנית, מכאן הכינוי הפיוטי שמקורו בספרות הסינית "מרכז השמים והארץ".

## אתר המורשת העולמית: מונומנטים היסטוריים של דנגפנג

בשנת 2010 צרף ארגון אונסק"ו כמה מהאתרים ההיסטוריים הידועים ביותר בנפת דנגפנג לרשימת אתרי המורשת העולמית בשם: 'אתרים היסטוריים של דנגפנג ב"מרכז השמים והארץ"'. אתר המורשת כולל שמונה אתרים המשתרעים על שטח של 8.25 קמ"ר ומוקפים באזור חיץ ששטחו 35 קמ"ר, וכוללים: שערים, מקדשים, אקדמיה קונפוציאנית ומצפה כוכבים.

### רשימת האתרים הכלולים באתר המורשת העולמית
*שערי טָאיְשְׁה צ'וֵּה ומקדש ג'ונְגְיְוֵּה
*שערי שָׁאושְׁה צ'וֵּ'ה
*שערי צִ'ימוּ צ'וֵּ'ה
*הפגודה של מקדש סונְגְיְוֵּה
*המכלול האדריכלי של מנזר שאולין
*מקדש חְווֵיְשָׁאן
*אקדמיית סונְגְיָאנְג ללימודים קלאסיים
*מצפה הכוכבים בגָאוצֶ'נְג

## קישורים חיצוניים

* 

## הערות שוליים

קטגוריה:הרפובליקה העממית של סין: נפות עירוניות
קטגוריה:חנאן: ערים
מעיל רוח

ממוזער|שמאל|מעיל רוח
**מעיל רוח** הוא מעיל דק שמגן מפני קירור הרוח ומפני גשם קל. הוא עשוי לרוב מבד סינתטי עמיד למים ובמקרים רבים הוא יכלול גם כובע. חלקים שונים (כגון קצות השרוולים) יכולים להיות גמישים כדי לעזור מההגנה מהרוח.

[ממוזער|שמאל|M1943 - מעיל של צבא ארצות הברית מימי [מלחמת העולם השנייה]]
מעילי הרוח הראשונים יוצרו מכותנה. לדוגמה, המעיל התקני של הצבא האמריקאי במלחמת העולם השנייה שתוכנן כמעיל דק אשר מתחתיו, במידת הצורך, ילבשו שכבות נוספות. תכנונו התבסס במקור על מעילים אזרחיים קיימים, כגון המותג Windbreaker.

בתחום הספורט החל שימוש באריגים חדשניים. לדוגמה, בשנת 1952 הציגה חברת קולמר האיטלקית מעיל ניילון עבור גולשי סקי באולימפיאדת החורף באוסלו. החל משנות השבעים הפך לבוש הספורט למקובל יותר והחל להיכנס לשימוש מעיל רוח שבנוי מניילון או חומרים דומים.

בארצות הברית ומספר ארצות שונות נקרא המעיל לרוב windbreaker, כשמו של המותג. החברה נסגרה מאז והמותג הפך לשם גנרי. שם אחר הוא אנוראק שהוא לרוב שם למעיל חורפי כבד יותר.

## הערות שוליים

קטגוריה:מעילים
בניין הניו יורק טיימס

**בניין הניו יורק טיימס** (באנגלית: **The New York Times Building**) הוא גורד שחקים, הממוקם בשדרה השמינית 620 במידטאון מנהטן, ניו יורק, ארצות הברית. הבניין מתנשא לגובה של 228 מטרים והוא בעל 52 . הוא תוכנן על ידי האדריכל רנצו פיאנו, נבנה בין השנים 2003–2007 ומשמש כמטה חברת הניו-יורק טיימס, המוציאה לאור של עיתון הניו יורק טיימס ושל עיתון הניו יורק טיימס הבין-לאומי.

## מיקומים קודמים
בניין המשרדים הראשון של עיתון הניו יורק טיימס נבנה בשנת 1851 ושכן ב 113. העיתון העתיק את מושבו מאוחר יותר לנסאו 138 ובשנת 1858 עברו משרדיו לבניין בן חמש קומות ב 41, שתוכנן על ידי האדריכל . הבניין ברחוב פארק רו 41 הוא הראשון בעיר ניו יורק שתוכנן מראש לשימוש משרדי עיתונאים. בנוסף, הוא שכן בסמוך לבניין העירייה והיה גבוה יותר מבניין ה הסמוך לו, שהיה בבעלות הוראס גרילי. לאחר שנבנה בניין ניו יורק טריביון בן תשע הקומות בשנת 1875, החליט הטיימס לבנות בניין חדש בן 13 קומות על אותו המגרש בפארק רו 41. בשנת 1903, הועתק מקום מושבו של העיתון לכיכר טיימס 1, שנקרא באותה תקופה כיכר לונגאייקר (Longacre Square). בניין זה שימש כמטה המשרדים של הניו יורק טיימס במשך עשור ושוב העתיק את מקומו לרחוב 43. 94 שנים אחר כך הושלמה בנייתו של בניין הניו יורק טיימס בשדרה השמינית והוא מהווה את מטה העיתון מאז.

## ראו גם
* גורדי שחקים בניו יורק

## קישורים חיצוניים

* 
* New York Times Tower on CTBUH Skyscraper Center האתר הישן בארכיון האינטרנט
* בניין הניו יורק טיימס באתר המועצה לבניינים גבוהים וסביבת מחיה עירונית (CTBUH)
* בניין הניו יורק טיימס באתר משרד המהנדסים ת'ורנטון טומאסטי
* בניין הניו יורק טיימס באתר הסטודיו לבנייה של רנצו פיאנו (RPBW)
* בניין הניו יורק טיימס באתר משרד האדריכלים FXCollaborative

## הערות שוליים

ניו יורק טיימס, בניין ה
קטגוריה:השדרה השמינית
קטגוריה:מבנים שתכנן רנצו פיאנו
Yellow River

"**Yellow River**" (בעברית: "**נהר צהוב**") הוא שיר של להקת הפופ הבריטית כריסטי .

## הפקה
השיר נכתב על ידי מנהיג הלהקה, ג'ף כריסטי, אולם זה הציע אותו ללהקת הטרמלוס, שהייתה מוכרת הרבה יותר. הטרמלוס הקליטו את השיר, אולם החליטו שלא להוציא אותו כסינגל, מפני שהוא נחשב בעיניהם "פופי" מדי. המפיק המוזיקלי של להקת "דֶקָה", מייק סמית', החליף את ערוץ השירה בהקלטה בקולו של ג'ף כריסטי, והוציא לאור את הסינגל. השיר זכה להצלחה בינלאומית, בהגיעו למקום הראשון במצעד הסינגלים הבריטי ולמקום ה-23 ב-בילבורד הוט 100 בארצות הברית.

בשל שמו של השיר (כשמו של הנהר הצהוב בסין), וזמן הוצאתו (תקופת מלחמת וייטנאם והמחאה של ילדי הפרחים נגדהּ) היו שסברו שהדובר בשיר הוא חייל אמריקני, שזוכה להשתחרר משירות החובה בצבא ולשוב לביתו. אולם יוצר השיר ג'ף כריסטי סיפר בראיון שאת ההשראה לכתיבת השיר קיבל ממלחמת האזרחים האמריקנית, שעליה קרא רבות. בניגוד לסברה הרווחת - הוא סיפר שכתב את השיר על חייל בצבא הדרום השב לביתו, שדווקא נמצא בעיירה דרומית בשם "הנהר הצהוב".

## מקום במצעדים

## גרסאות כיסוי
השיר זכה לביצועים רבים מפי אמנים מובילים, ובהם: אר.אי.אם., אלטון ג'ון, אמצע הדרך , ז'ו דסאן.

השיר זכה לגרסה עברית שכתב דני סנדרסון בביצוע הפרויקט של אלי לפיד מארח את כוכבי להקות הקצב - דני שושן מהצ'רצ'ילים, עוזי פוקס מעוזי והסגנונות וחיימון אלגרנטי מלהקת האריות.

## קישורים חיצוניים

## הערות שוליים

קטגוריה:שירי 1970
קטגוריה:סינגלי בכורה מ-1970
קטגוריה:שירי אלטון ג'ון
קטגוריה:שירי ז'ו דסאן
קטגוריה:שירי אר.אי.אם.
קטגוריה:שירים באנגלית
קטגוריה:שירים על נהרות
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
קטגוריה:סינגלים בהוצאת CBS רקורדס
ננסי אולסון

**ננסי אן אולסון** (באנגלית: **Nancy Ann Olson**; נולדה ב-14 ביולי 1928) היא שחקנית אמריקאית, מועמדת פרס אוסקר לשחקנית המשנה הטובה ביותר לשנת 1950 על הופעתה בתפקיד בטי שייפר בסרט "שדרות סאנסט". שיחקה בסרטים "הפרופסור המפוזר" ו"זעקת הקרב".

## ביוגרפיה
אולסון נולדה במילווקי. בתם של אוולין והנרי אולסון.
אולסון חתמה בתחילת הקריירה שלה חוזה עם חברת ההפקה "סרטי פרמאונט" והתגלתה לראשונה בשנת 1950 בדרמה האפלה של בילי ויילדר "שדרות סאנסט", בה שיחקה בתור השחקנית בטי שייפר והועמדה לפרס אוסקר לשחקנית המשנה הטובה ביותר.
אולסון שהופיעה בסרט לצידו של כוכב הקולנוע ויליאם הולדן שיחקה איתו בהמשך שנות ה-50 גם בסרטים "נערה בשביל ג'ו" של מייקל קורטיז ו"פקודת צוללת" של ג'ון פארו. היא שיחקה בסרט זעקת הקרב בבימויו של ראול וולש לפי רומן המלחמה "זעקת הקרב של לאון יוריס" ולצידו של ג'ון ויין במותחן הפוליטי "ג'ים מקליין הגדול".

בשנות ה-60 שיחקה אולסון בהפקות וולט דיסני המצליחות "הפרופסור המפוזר" של רוברט סטיבנסון בתפקיד בטסי קרלייל המאורסת לפרופסור נד בריינרד, בסרט ההמשך שיצא בעקבותיו "הבן של פלאבר" וב"פוליאנה.
את תפקידיה האחרונים שיחקה אולסון באופרת הסבון "Paper Dolls" ובסרטו של ארתור הילר "לעשות אהבה".

אולסון פרשה ממשחק פעיל בשנות ה-80 וחזרה רק לשני תפקידים קטנים, בעיבוד הקולנועי המודרני לסרט המפורסם שלה "הפרופסור המפוזר" בשנת 1997 ואורח בסדרה "Big Love". בשנת 2014 השתתפה אולסון בסרטו של בנה הקולנוען כריסטופר לווינגסטון "Dumbbells".

אולסון היא אם לשלושה ילדים משתי מערכות נישואיה: שתי בנות מנישואיה הראשונים לפזמונאי אלן ג'יי לרנר שנמשכו 7 שנים עד לגירושין ובן מנישואיה לאיש העסקים ונשיאה לשעבר של חברת התקליטים "קפיטול רקורדס" אלן לווינגסטון.

## פילמוגרפיה נבחרת
* פיקניק קנדי (1949)
* שדרות סאנסט (1950)
* תחנת איחוד (1950)
* מר מוזיקה (1950)
* נערה בשביל ג'ו (1951)
* פקודת צוללת (1951)
* ג'ים מקליין הגדול (1952)
* כל כך גדול (1953)
* הבחור מאוקלהומה (1954)
* זעקת הקרב (1955)
* פוליאנה (1960)
* הפרופסור המפוזר (1961)
* הבן של פלאבר (1963)
* סמית'! (1969)
* שמח בשלג (1972)
* נמל תעופה 1975 (1974)
* לעשות אהבה (1982)

## קישורים חיצוניים

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
GDDR

ממוזער|Hynix 256M gDDR SDRAM
**GDDR SDRAM**, או בקיצור **GDDR** (באנגלית: **Graphics Double Data Rate**) הוא זיכרון RAM אשר דומה ל־DDR SDRAM שמיועד לכרטיסים גרפיים. GDDR ו־DDR SDRAM משתפים ביניהם טכנולוגיות מסוימות לרבות העברת נתונים כפולה (החל מ-GDDR5, במהירות מרובעת) ישנם תשעה סוגים של GDDR כאשר האחרון הוא החדש ביותר והמהיר ביותר:
* GDDR2
* GDDR3
* GDDR4
* GDDR5
* GDDR5X
* GDDR6
* GDDR6X
* GDDR6W
* GDDR7

GDDR RAM תומך גם באלגוריתמים לוגיים מסובכים יותר לעומת DDR RAM.

הטכנולוגיה המתחרה ל-GDDR היא HBM .

## קישורים חיצוניים

* 

קטגוריה:התקני זיכרון אלקטרוניים
דונטה סמית'

**דונטה למונט סמית**' (באנגלית: **Donta Lamont Smith**; נולד ב-27 בנובמבר 1983) הוא כדורסלן אמריקאי-ונצואלי המשחק בעמדת הסמול פורוורד בטרוטמונדוס מליגת העל הוונצואלית.

בשנת  סמית' זכה יחד עם מכבי חיפה באליפות הראשונה בתולדותיה. בעונת  נבחר לשחקן העונה של ליגת העל והוביל את מכבי חיפה למקום השני בעונה הסדירה ולגמר ליגת העל. בעונת  זכה גם עם הפועל ירושלים באליפות הראשונה בתולדותיה.

## קריירה
### בארצות הברית
דונטה סמית' נולד בשנת 1983 בקנטקי, ארצות הברית, שיחק שתי עונות במכללת סאות'איסטרן אילינוי וסיים כקלע המוביל בכל הזמנים של הקבוצה עם 1,433 נקודות וממוצעים של 20.8 נק', 6.3 רב' ו-3.1 אס' ב-69 משחקים. בשנת 2004 השתתף השחקן בדראפט ה-NBA ונבחר במקום ה-34 על ידי אטלנטה הוקס, בה שיחק במשך כשנתיים. במהלך התקופה הוא נאלץ לשחק גם בליגת הפיתוח של ה-NBA, במדי קבוצת ארקנסו רימרוקרס.
### בעולם
אחרי שעזב את ארצות הברית, סמית' שיחק בקבוצות ברחבי העולם כמו סאות' דרגונס האוסטרלית, אינדיוס דה מאיאגואז הפוארטו ריקנית ומארינוס דה אנזואטגי מוונצואלה, איתן זכה באליפויות.

### ישראל
#### מכבי חיפה
לקראת עונת  חתם סמית' במכבי חיפה תחת המאמן בראד גרינברג. בעונה זאת דונטה סמית' היה מהשחקנים המובילים בקבוצה ולצד גל מקל, פול סטול, עידו קוז'יקרו, פט קלאתס וקורי קאר זכה עם מכבי חיפה באליפות המדינה.

עונת  הייתה טובה מאוד עבור סמית' והוא השיג ממוצעים של 16.1 נקודות ו-7 ריבאונדים למשחק ורשם 25.5 נקודות מדד באותה העונה. בסיום העונה הגיע לגמר עם מכבי חיפה, ואפילו נבחר לשחקן העונה לאותה שנה. בגמר חיפה הפסידה למכבי תל אביב. בסיום אותה עונה עזב דונטה סמית' את מכבי חיפה.

בתחילת עונת 2020/2021 חזר סמית' למכבי חיפה והעמיד 12.8 נקודות, 4.9 אסיסטים ו5.5 ריבאונדים בממוצע למשחק. ב-9 במרץ 2021 שוחרר סמית' מהקבוצה.

#### הפועל ירושלים
[ממוזער|דונטה סמית' מול [דווין סמית' ממכבי תל אביב]]
ב-20 ביוני 2014 חתם בהפועל ירושלים ל-3 שנים ביחד עם מאמנו לשעבר בחיפה, דני פרנקו.

בעונת  זכה עם הקבוצה באליפות הראשונה שלה והיה לשחקן הזר הראשון בישראל שזוכה בשתי אליפויות מחוץ למכבי תל אביב. בסיום עונת  עזב את הקבוצה ועבר לשחק בפוארטו ריקו.

## קישורים חיצוניים

* 
* 

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:כדורסלנים ונצואלים
קטגוריה:כדורסלני אטלנטה הוקס
קטגוריה:כדורסלני ארקנסו רימרוקרס
קטגוריה:כדורסלני מכבי חיפה
קטגוריה:כדורסלני אקדמיק סופיה
קטגוריה:כדורסלני הפועל ירושלים
קטגוריה:כדורסלני ניו באסקט ברינדיזי
קטגוריה:כדורסלני פריז לבלואה
קטגוריה:כדורסלני פו אורטז
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני שאנשי ברייב דראגונס
קטגוריה:בחירות דראפט של אטלנטה הוקס
קטגוריה:קנטקי: כדורסלנים
קטגוריה:אמריקאים שנולדו ב-1983
דיילי בלינד

**דיילי בלינד** (בהולנדית: **Daley Blind**; נולד ב-9 במרץ 1990) הוא כדורגלן הולנדי המשחק בז'ירונה.

## קריירה
### מועדונים
בלינד נולד באמסטרדם. אביו הוא שחקן העבר ההולנדי דני בלינד. ב-1998 נכנס לאקדמיית הכדורגל של אייאקס. בעונת  נבחר ל"כישרון העתיד" של אייאקס ובעונה הבאה הצטרף לקבוצה הבוגרת. בחלון העברות של ינואר 2010 עבר בהשאלה לחרונינגן עד לסיום עונת , אז חזר לאייאקס. מאז חזרתו זכתה אייאקס בארבע אליפויות רצופות, בעונות , ,  ו-. בעונת 2012/2013 נבחר לשחקן העונה של אייאקס ובעונת 2013/2014 זכה בפרס כדורגלן השנה בהולנד.

ב-30 באוגוסט 2014, הושג סיכום רשמי בין אייאקס למנצ'סטר יונייטד על מעברו של בלינד למועדון האנגלי תמורת 14 מיליון ליש"ט. ב-1 בספטמבר, חתם באופן רשמי ביונייטד לארבע עונות. ב-14 בספטמבר ערך בלינד את הופעת הבכורה שלו במדי יונייטד, בניצחון קבוצתו 0–4 על קווינס פארק ריינג'רס במסגרת המחזור הרביעי בפרמייר ליג. ב-20 באוקטובר הוא כבש את שער הבכורה שלו, בתיקו 2-2 מול וסט ברומיץ'. בלינד פתח בהרכב קבוצתו לגמר הליגה האירופית 2017, בו פתח בהרכב מול קבוצתו לשעבר אייאקס. מנצ'סטר ניצחה 0–2 במשחק, וזכתה בתואר.

ב-17 ביולי 2018 חזר לאייאקס אמסטרדם וחתם לארבע שנים. ב-27 בדצמבר 2022 שוחרר מהקבוצה והפך שחקן חופשי.

ב-5 בינואר 2023 חתם בבאיירן מינכן עד לסיום העונה.

ב-7 ביולי 2023 חתם לשנתיים בג’ירונה.

### קריירת נבחרות
בלינד שיחק בכל הנבחרות הצעירות של הולנד מהנבחרת עד גיל 14 ועד לנבחרת עד גיל 21. על אף ששותף בכמה ממשחקי מוקדמות אליפות אירופה עד גיל 21, הוא לא נכלל בסגל הנבחרת בטורניר שנערך בדנמרק ב-2011. בשנת 2013 הוא כן שיחק באליפות שהתקיימה בישראל, בה הגיעה הולנד לחצי הגמר. עוד קודם לכן, בפברואר 2013, זומן לנבחרת הבוגרת על ידי לואי ואן חאל, ושותף במספר משחקי ידידות ומשחקי מוקדמות מונדיאל 2014. הוא נמנה עם סגל הנבחרת גם לטורניר עצמו שנערך בברזיל. במשחקה הראשון של נבחרתו במונדיאל, ניצחון 1–5 על מחזיקת התואר , בישל בלינד שני שערים ובמשחק הבא, ניצחון 2–3 על  תרם בישול נוסף.

במשחק על המקום השלישי מול ברזיל כבש בלינד את שער הבכורה שלו בנבחרת הבוגרת, במשחק שנגמר בניצחון 0–3.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024.

## תארים
;אייאקס
*אליפות הולנד: 2010/2011, 2011/2012, 2012/2013, 2013/2014, 2018/2019, 2020/2021, 2021/2022
*הגביע ההולנדי: 2018/2019, 2020/2021
*מגן יוהאן קרויף: 2013, 2019
;מנצ'סטר יונייטד

* ליגה אירופית : 2016/2017
* הגביע האנגלי: 2015/2016
* גביע הליגה: 2016/2017
* מגן הקהילה: 2016
**באיירן מינכן**

* אליפות גרמניה: 2022/2023
;אישיים
*כדורגלן השנה בהולנד: 2013/2014

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:קשרי כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני חרונינגן
קטגוריה:כדורגלני מנצ'סטר יונייטד
קטגוריה:כדורגלני באיירן מינכן
קטגוריה:כדורגלני ז'ירונה
קטגוריה:כדורגלני נבחרת הולנד
קטגוריה:ספורטאים הולנדים באנגליה
קטגוריה:ספורטאים הולנדים בגרמניה
קטגוריה:כדורגלני מונדיאל 2014
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:הולנדים שנולדו ב-1990
לייק האווסו סיטי

**לייק האווסו סיטי** (באנגלית: **Lake Havasu City**) היא עיר במחוז מוהאבי שבאריזונה, ארצות הברית. עם אוכלוסייה של למעלה מ-52 אלף נפש, לפי המפקד שנערך ב-2010, זוהי העיר בעלת מספר התושבים הגדול ביותר במחוז מוהאבי. לייק האווסו סיטי מבודדת גאוגרפית משאר ערי המחוז.

ההתיישבות באזור של לייק האווסו סיטי של היום החלה כאשר נוסד מחנה צבאי של חילות האוויר של צבא ארצות הברית בתקופת מלחמת העולם השנייה, על שפתו של מאגר המים אגם האווסו, שנוצר מאחורי סכר פארקר על נהר הקולורדו. ב-1958 רכש רוברט פ. מק'קלוך 3,353 אקר של שטחים בצד המזרחי של מאגר המים. לאחר ארבע שנות תכנון רכש מק'קלוך כ-13 אלף אקר נוספים של קרקעות פדרליות באזור.

לייק האווסו סיטי נוסדה ב-30 בספטמבר 1963 בהחלטת מועצת מחוז מוהאבי, כ"מחוז מערכת הניקוז וההשקיה של אגם האווסו" (Lake Havasu Irrigation and Drainage District). 'מחוז' זה נהפך לתאגיד עירוני תחת השם "לייק האווסו סיטי" ב-1978.

בשנת 1968 רכש רוברט מקלוך את גשר לונדון הישן, תמורת סכום של $2,460,000. הגשר פורק, אבניו סומנו והוא הוצב מחדש בלייק האווסו סיטי על התעלה שנחפרה בין אגם האווסו (חלק מהקולורדו) למפרץ תומסון (Thompson Bay, גם הוא חלק מהקולורדו).
 
שטחה של לייק האווסו סיטי מונה 112 קמ"ר, מתוכם 0.12 קמ"ר הם מים. הדרך היבשתית היחידה המובילה ללייק האווסו סיטי הוא הכביש המדינתי 95 (State Route 95), המתחבר לכביש בין-מדינתי 40 צפונית לעיר ולכביש בין-מדינתי 10 דרומית לה.

במפקד האוכלוסין שנערך ב-2000 נמנו בלייק האווסו סיטי כ-41.9 אלף נפש, כ-17.9 אלף משקי בית וכ-12.7 אלף בתי אב. צפיפות האוכלוסייה לפי אותו מפקד, עמדה על כ-376 לקמ"ר.

בלייק האווסו סיטי שורר אקלים מדברי. ממוצע הטמפרטורות הגבוהות בחורף נע בין 17 ל-28 מעלות צלזיוס, ואילו ממוצע הטמפרטורות הנמוכות נע בין 6 מעלות מתחת לאפס ל-16 מעלות מעל האפס. הטמפרטורות צונחות מדי פעם מתחת ל-4 מעלות מתחת לאפס, אך עם זאת האזור כמעט ולא חווה קרה. הקיץ בלייק האווסו סיטי הוא חם ביותר, עם ממוצע טמפרטורות גבוהות שנע בין 43 ל-50 מעלות, כאשר לעיתים הטמפרטורות גם עולות ל-52 מעלות ויותר. ממוצע הטמפרטורות הנמוכות בקיץ הוא בין 27 ל-34 מעלות בחודשי יולי-אוגוסט, ובין 22 ל-28 מעלות בספטמבר. ממוצע הטמפרטורות השנתי עומד על 24.2 מעלות, וממוצע המשקעים השנתי עומד על כ-109 מ"מ.

## קישורים חיצוניים

* 
* אתר התיירות הרשמי של לייק האווסו סיטי
* 

קטגוריה:אריזונה: ערים
קטגוריה:יישובים שהוקמו ב-1978
מחוז לה פאז

**מחוז לה פאז** (באנגלית: **La Paz County**) הוא מחוז במערב אריזונה, ארצות הברית. עם קצת יותר מ-20 אלף נפש, לפי המפקד שנערך ב-2010, המחוז מדורג במקום האחד לפני האחרון בין מחוזות אריזונה מבחינת גודל האוכלוסייה. בירת המחוז היא פארקר.

שם המחוז בא מספרדית ומשמעותו היא "השלום", במשמעות של פיוס ושלווה, ומקורו בגרעין ההתיישבות הראשון באזור לה פאז של היום, שהחל לאורך נהר קולורדו.
## היסטוריה
מחוז לה פאז נוסד ב-1983 לאחר שמצביעי האזור הצביעו בעד ההתפלגות ממחוז יומה, ובכך היה לה פאז למחוז הראשון והיחיד שנוסד לאחר שטריטוריית אריזונה הפכה למדינת אריזונה, ב-1912. בתחילה, לא הייתה למחוז תשתית גביית מיסים ראויה שתאפשר קיום ממשל מחוזי עצמאי, והוא נאלץ להישען על סיוע כספי ממדינת אריזונה. בעקבות זאת, שונו חוקי אריזונה באופן שיקשה מאוד על התפלגות מחוזות בעתיד.

שמורת האינדיאנים של נהר קולורדו ממוקמת במערב מחוז לה פאז, כשחלקים מהשמורה גולשים גם למחוזות סן ברנרדינו וריברסייד בקליפורניה.

שטח המחוז הוא 11,690 קמ"ר כאשר מתוכם 36 קמ"ר הם מים. מחוז לה פאז גובל במחוזות אריזונה מוהאבי בצפון, יאוואפיי בצפון-מזרח, מריקופה במזרח ויומה בדרום; ובמחוזות קליפורניה אימפריאל בדרום-מערב, ריברסייד במערב וסן פרנסיסקו בצפון-מערב.

במפקד האוכלוסין שנערך ב-2000 נמנו במחוז קרוב ל-20 אלף נפש, כ-8,300 משקי בית וכ-5,600 בתי אב. צפיפות האוכלוסייה הייתה לפי אותו מפקד פחות משתי נפשות לקמ"ר.

## קישורים חיצוניים

* 

לה פאז
ג'יימס בטשלר סאמנר

**ג'יימס בטשלר סאמנר** (אנגלית: **James Batcheller Sumner**; 19 בנובמבר 1887 - 12 באוגוסט 1955) היה כימאי אמריקני, חתן פרס נובל לכימיה לשנת 1946 (לצד ג'ון הווארד נורתרופ וונדל מרדית' סטנלי), "על תגליתו כי ניתן לגבש אנזימים".

## חייו
סאמנר נולד בקנטון, מסצ'וסטס, לצ'ארלס סאמנר ואליזבת' ראנד קלי. אבותיו היו פוריטנים, שהגיעו לאמריקה מביסטר שבאנגליה ב-1636, והתיישבו בבוסטון. בבית הספר, סאמנר הצעיר השתעמם כמעט מכל מקצוע, למעט כימיה ופיזיקה. בתאונת ציד בגיל 17 איבד את ידו השמאלית, וסאמנר, שהיה שמאלי, למד להשתמש בידו הימנית. אובדן ידו דחף אותו לניסיון להצטיין במגוון סוגי ספורט, כמו טניס, סקי, החלקה על הקרח, ביליארד וקליעה למטרה.

סאמנר החל בלימודי תואר ראשון באוניברסיטת הרווארד ב-1906, וסיים ב-1910 עם תואר בכימיה. לאחר תקופה קצרה בה עבד במפעל האריגה של דודו, קיבל משרת הוראה במאונט אליסון קולג' בסאקוויל, ניו ברנזוויק, קנדה. לאחר מכן עבד תקופה קצרה כעוזר מחקר במכון הפוליטכני ווסטר. בשנת 1912 החל בלימודי ביוכימיה בבית הספר לרפואה של הארוורד, וקיבל תואר דוקטור לפילוסופיה בשנת 1914, בהנחיית אוטו פולין. לאחר סיום לימודיו קיבל משרת פרופסור משנה (assistant professor) לביוכימיה באוניברסיטת קורנל באית'קה, ניו-יורק. ב-1915 נישא לסיד ריקטס, שלמדה באותה עת בבית הספר לרפואה בקורנל והפכה להיות סופרת, ולזוג נולדו ארבעה ילדים. ב-1930 התגרשו.

## מחקר
בקורנל החל סאמנר לנסות לבודד אנזימים בצורתם הטהורה, דבר שלא נעשה עד אז. הוא התמקד באנזים אוראז, המפרק שתנן לפחמן דו-חמצני ואמוניה. שנים רבות מחקרו לא נשא פרי, אך לבסוף, ב-1926, הצליח לבודד ולגבש את האוראז. באמצעות בדיקות כימיות הצליח סאמנר להוכיח כי אוראז טהור הוא חלבון. הייתה זו ההוכחה הניסיונית הראשונה לכך שאנזים הוא חלבון, דבר שלא היה ברור באותה עת.

בעקבות הצלחתו המחקרית, זכה לדרגת פרופסור מן המניין בקורנל ב-1929. ב-1937 הצליח לבודד ולגבש אנזים שני, קטלאז, אנזים נפוץ ביותר, האחראי על פירוק מי חמצן למים וחמצן. במקביל, ג'ון הווארד נורתרופ באוניברסיטת רוקפלר (מכון רוקפלר דאז) הצליח לגבש אנזימים בשיטות דמות, החל ב-1929 עם פפסין. הצלחתו זו הראתה כי סאמנר מצא שיטת גיבוש כללית לאנזימים, וכי האנזימים כולם הם חלבונים. שנים לאחר תגליות אלה, ב-1981, גילו תומאס צ'ק וסידני אלטמן כי קיימים אנזימים שאינם עשויים מחלבונים, אלא מ-RNA; מולקולות אלה קיבלו את השם ריבוזים, והשם "אנזים" משמש כיום לזרזים מבוססי חלבון. צ'ק ואלטמן זכו בפרס נובל לכימיה בשנת 1989 על תגליתם זו.

ב-1946 קיבל סאמנר את פרס נובל לכימיה, יחד עם ג'ון הווארד נורתרופ וונדל מרדית' סטנלי (מחצית לסאמנר, רבע לנורתרופ, ורבע לסטנלי). ב-1948 נבחר לאקדמיה הלאומית למדעים, וב-1949 לאקדמיה האמריקאית לאמנויות ולמדעים.

סאמנר נפטר מסרטן בגיל 67, ב-12 באוגוסט 1955.

## קישורים חיצוניים

* פרטים אודותיו באתר NNDB
* 
* 

קטגוריה:אמריקאים ילידי מסצ'וסטס
קטגוריה:זוכי פרס נובל לכימיה
קטגוריה:כימאים אמריקאים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קורנל
קטגוריה:אמריקאים שנולדו ב-1887
קטגוריה:אמריקאים שנפטרו ב-1955
מרקו אורניה

**מרקו אורניה** (בספרדית: **Marco Ureña**; נולד ב-5 במרץ 1990) הוא כדורגלן קוסטה ריקאי המשחק בעמדת החלוץ בסנטרל קואסט מארינרס ובנבחרת קוסטה ריקה.

## קריירה
אורניה התחיל את הקריירה שלו באלחואלנסה, ובפברואר , הוא ערך את הופעת הבכורה שלו בקבוצה הבוגרת. ב-8 בפברואר 2011, הוא חתם במועדון הרוסי קובאן קרסנודאר ל-4 שנים. בקיץ  הושאל למיטיולן. ב-10 בדצמבר חתם באופן קבוע בקבוצה.

ב-2009 זומן לנבחרת, ערך את הופעתו הבכורה נגד ונצואלה. אורניה נכלל לסגל מונדיאל 2014 בו הבקיע שער נגד אורוגוואי בניצחון 1–3, בשלב הבתים אותו סיימה הנבחרת במקום הראשון המפתיע, מעל לנבחרות חזקות כאורוגוואי, איטליה ואנגליה. יחד עם נבחרתו העפיל אורניה עד לרבע הגמר, שם נעצרה קוסטה ריקה בפנדלים מול הולנד.

## קישורים חיצוניים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני אלחואלנסה
קטגוריה:כדורגלני קובאן קרסנודאר
קטגוריה:כדורגלני מיטיולן
קטגוריה:כדורגלני ברונדבי
קטגוריה:כדורגלני סן חוזה ארת'קווייקס
קטגוריה:כדורגלני לוס אנג'לס
קטגוריה:כדורגלני סנטרל קואסט מארינרס
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:אמריקאים שנולדו ב-1990
צ'ינגלהורן

**צ'ינגלהורן** (גרמנית: **Tschingelhorn**) הוא הר ברכס האלפים הברניים המתנשא לגובה של 3,562 מטר מעל פני הים, וממוקם בגבול הקנטונים ואלה וברן בשווייץ.

## גאוגרפיה
ההר ממוקם ברכס היונגפראו בין ההרים ברייטהורן (ממזרח) בירגהורן (ממערב) ומוטהורן (מצפון).

להר שתי פסגות, פסגת הצ'ינגלהורן ופסגה נמוכה יותר הנקראת קליין צ'ינגלהורן (מילולית: "צ'ינגלהורן קטן", גובה 3,495) השוכנת מזרחית צפונית לפסגה הגבוהה, הפסגה הנמוכה מפרידה בין עמק לאוטהרברונן (Lauterbrunnental) ובין עמק קנדר (Kandertal) בקנטון ברן ואילו הגבוהה מפרידה בין שני העמקים האלו ועמק לוצ'נטאל (Lötschental) שבקנטון ואלה.

## העפלה
הראשונים לטפס על ההר ב 6 בספטמבר 1865 היו, היינריך פיוז (Heinrich Feuz), ו.ה. הוקר (W. H. Hawker), ואולריך (Ulrich) וכריסטיאן (Christian) לונר (Lauener).

הכלבה המפורסמת "צ'ינגל" (שכבשה 11 פסגות, והייתה מועמדת להצטרף למועדון האלפים האנגלי) של המטפס המפורסם ו.א.ב. קולידג' (W. A. B. Coolidge) ניתנה לקולידג' במתנה על ידי המדריך כריסטיאן אלמר בשנת 1868 ונקראה על שם ההר צ'ינגלהורן.

## תחנות
במעלה ההר ישנן מספר תחנות בהן ניתן לרכוש מזון וציוד:
* Mutthornhütte בגובה 2,898 מטר http://www.vs-wallis.de/bern/huetverz/mutthorn.html
* Schmadrihütte בגובה 2,262 מטר http://www.vs-wallis.ch/bern/huetverz/schmadri.html

## קישורים חיצוניים

* צ'ינגלהורן באתר SummitPost
* צ'ינגלהורן באתר Hikr

קטגוריה:האלפים הברניים
קטגוריה:ואלה: הרים
קטגוריה:ברן (קנטון): הרים
קטגוריה:הרמה הברנית: הרים
ניזן

**ניזן** (**Niesen**) הוא הר ברכס האלפים הברניים המתנשא לגובה של 2,362 מטר, וממוקם באזור רמת ברן בקנטון ברן בשווייץ.

ההר מכונה גם 'הפירמידה השווייצרית'.

משמעות השם ניזן בגרמנית הוא עיטוש.

## גאוגרפיה
ניזן הוא ההר הצפוני ביותר ברכס ההרים המפריד בין עמק קנדר (Kandertal) והעמקים זימן (Simmental) ודיאמטיג (Diemtigtal), הכולל את ההרים פרומברגהורן דרוננגאלם הוניזן מאנליפלואה גסור ואלבריסטהורן.

ההר שוכן בין הר פרומברגהורן ואגם תון, כאשר למרגלותיו מצפון ממוקמת העיר שפיץ על שפת אגם תון, ולמרגלותיו בתחילת עמק סימן (Simmental), שוכנת העיירה וימיס, ובתחילת עמק קנדר (Kandertal) שוכנת העיירה מולנן (Mülenen).
[ממוזער|ימין|מראה הר ניזן מ[אגם תון]]

## תיירות
ניתן להגיע לפסגת ההר בנסיעה ב'ניזנבאן פוניקולר' היוצא מהעיירה מולנן, שבנייתו הושלמה בשנת 1910 ונחשב לאחד מהפוניקולרים הוותיקים בעולם.

לצד הניזנבאן קיים גרם המדרגות הארוך ביותר בעולם הכולל 11,674 מדרגות, והוא פתוח לציבור פעם אחת בשנה לקיום תחרות ריצה במדרגות.

בפסגת ההר קיימת מסעדה, והיא נקודת התחלה למספר מסלולי הליכה.

## תרבות
ניזן היה נושא למספר ציורים על ידי הצייר השווייצרי פאול קלה, שצייר אותו כמעין פירמידה, ומשם דבק בו הכינוי 'הפירמידה השווייצרית'.

## קישורים חיצוניים

* 
* ניזן באתר Hikr
* תחזית מזג האוויר בהר

## הערות שוליים

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
קטגוריה:שיאי עולם
גראן מוברן

**גראן מוברן** (**Grand Muveran**) הוא הר ברכס האלפים הברניים המתנשא לגובה של 3,051 מטר. הוא ממוקם בדרום־מערב שווייץ, בסמוך לגבולה עם צרפת ואיטליה. קו הרכס שלו משמש כגבול הקנטונים השווייצריים וו וואלה.

## גאוגרפיה
גראן מוברן ממוקם בנקודה הדרום-מערבית של האלפים הברניים. גראן מוברן הוא ההר הרביעי ברכס המתחיל בהר דאן דה מורסל בעמק הרון ומהווה את הרכס המרכזי המגיע לשיאו באזור היונגפראו ומסתיים בנהר ארה.

ההר ממוקם בין ההרים פטיט מוברן מדרום, הו דה קרי ממזרח, פואנט דה סאבולר ממערב וטט א פיארה גרפ מצפון.

ממזרח להר שוכן קרחון דה לה פורקלה (Glacier de la Forcla) וכן אגם דה לה פורקלה (de Lac la Forcla).

על צלע ההר שוכנת העיירה אוברונה (Ovronnaz) ולמרגלותיו בעמק הרון העיירה לייטרון (Leytron).

## תיירות
החל משנת 1989 סובב את כל גוש ההרים הכולל את גראן מוברן שביל טיול באורך של למעלה מ־50 קילומטר הנקרא שביל הטיול של מוברן (Trail tour of Muverans). השביל מקיף את ההרים גראן מוברן, פטי מוברן, דאן דה מורקל ודאן פאבר עד רכס דיאבלרה, ועובר בכל הקרחונים והאגמים באזור. חלקים מהשביל משקיפים לכיוון פסגת המון בלאן.

[ממוזער|גראן מוברן בציור של [פרדיננד הודלר.|מרכז]]

## תרבות
גראן מוברן היה הנושא של ציור משנת 1912 פרי מכחולו של הצייר השווייצרי פרדיננד הודלר. היצירה נמכרה במיליון וחצי פרנק בשנת 2003.

## קישורים חיצוניים

* גראן מוברן באתר Summitpost
* מסלולי הליכה בגראן מוברן - גרמנית
* גראן מוברן באתר Hikr
* האתר הרשמי של שביל הטיול של מוברן
## הערות שוליים

קטגוריה:האלפים הברניים
קטגוריה:וו (קנטון): הרים
קטגוריה:ואלה: הרים
אליהו נחום פרוש

הרב **אליהו נחום פרוש** (תרנ"ב, 1892 -  כ"ח באלול תשט"ז, 4 בספטמבר 1956) היה משגיח בתלמוד תורה עץ חיים ומעסקני היישוב הישן בירושלים.

## תולדותיו
נולד בירושלים, בנו של שלמה זלמן פרוש. בשנת תרנ"ח (1898), בהיותו בן שש, התייתם מאביו. אחיו, נפתלי צבי, נטל על עצמו את עול אחזקת הבית. למד בתלמוד תורה עץ חיים. נישא לגולדה צינה, בת חיים משה מסובאלק.

במשך שנים רבות שימש משגיח בתלמוד תורה עץ חיים, יחד עם הרב אריה לוין. חיבר מספר ספרי עזר לתלמידים. בין השאר הוציא לאורך השנים פרקים ממסכתות התלמוד הכוללים ליקוט של מפרשים, וכן הדפיס גמרות מפוסקות לתלמידים.

היה חבר הנהלת העדה החרדית. בשנות מלחמת העולם השנייה ייסד ארגון שמכר לתושבי ירושלים מזון במחירי הקרן. פעל למען החקלאים שומרי השמיטה בישראל וגייס עבורם תרומות, יחד עם שמואל זנוויל שפיצר. חיבר את הספר "החקלאות בתלמוד" ובו כינס את כל מאמרי חז"ל בענייני חקלאות.

היה בעל חוש מוזיקלי והלחין לחנים רבים.

בנו היחיד, הרב שלמה זלמן פרוש, היה תלמידו המובהק של הרב מטשיבין ושימש משגיח בישיבת טשיבין וכן בתלמוד תורה בעץ חיים כממלא מקום אביו. אחד מחתניו הוא הרב בנימין זאב חשין.

נפטר ב-4 בספטמבר 1956 ונקבר בהר המנוחות.

## אילן יוחסין משפחת פרוש

## חיבוריו
* **החקלאות בתלמוד** - אוצר כל מאמרי חז"ל בענייני חקלאות המפוזרים בתלמוד ובמדרשים
* **ליקוטי גמרא לכל השנה** – פרקים במסכתות הש"ס עם קטעי מפרשים
* **מפתח השלם לתלמוד בבלי**: מסכת ברכות/
***זיכרונות ראשונים.** זיכרונות על חיי היישוב הירושלמי בעיר העתיקה ומחוצה לה במאה האחרונה.

## קישורים חיצוניים
* למשפחותם לבית אבותם - תולדות משפחת פרוש
* אבישי אלבוים, רבי אליהו נחום פרוש-גליקמן, בבלוג "עם הספר", 11 ביוני 2020
* 

## הערות שוליים

קטגוריה:משפחת פרוש
קטגוריה:אנשי היישוב ילידי הארץ
קטגוריה:מלחינים ביישוב
קטגוריה:בוגרי ישיבת עץ חיים
קטגוריה:רבני ישיבת עץ חיים
קטגוריה:משגיחים ארץ-ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1892
קטגוריה:ישראלים שנפטרו ב-1956
אהרן יעקב פרוש

הרב **אהרן יעקב פרוש** (תרמ"ד, 1884 - ח' באייר תשי"ט, 16 במאי 1959) היה מעסקני היישוב הישן וממנהלי ישיבת עץ חיים בירושלים.

## תולדותיו
נולד בירושלים בשנת תרמ"ד, בנו של שלמה זלמן פרוש, מעסקניו הבולטים של היישוב הישן בירושלים. למד בתלמוד תורה עץ חיים. בשנת תרנ"ח (1898), בהיותו בן 14, התייתם מאביו. אחיו, נפתלי צבי, נטל על עצמו את עול אחזקת הבית.

היה מתלמידי הרב שלמה זלמן בהר"ן וכן שמע דברי תורה אצל הרב זלמן סנדר כהנא שפירא. בשנת תרס"א (1901), בהיותו בן 17, נישא לחיה גענשע, בת מאיר צבי הרשלר, סוחר אתרוגים. לאחר נישואיו הלך בעקבות חותנו ועסק במסחר באתרוגים, ונחשב למומחה הגדול בירושלים לאתרוגים. אולם את עיקר זמנו הקדיש ללימוד תורה. עמד בקשר קרוב עם אחיו הרב עקיבה והתכתב עמו בדברי תורה. כמו כן למד אצלו קבלה.

בתחילת שנות ה-20 קיבל היתר הוראה מהרב מיכל דיין. באותה תקופה נמנה עם מייסדי העדה החרדית בירושלים, תחת השם "ועד העיר האשכנזי". לימים שימש חבר הנהלת אגודת ישראל בירושלים.

במשך שנים רבות היה ממנהלי ישיבת עץ חיים, לצדם של הרבנים שלמה זלמן זלזניק ויחיאל מיכל טוקצינסקי. את עיקר זמנו הקדיש ללימוד תורה ומסר שיעורי תורה לתלמידי ישיבת עץ חיים וכן בשכונת מגוריו בתי נייטין. בשנים אלו היה מתלמידי הרב איסר זלמן מלצר.

ערך ועיבד את חידושיו של אחיו עקיבה, עם הוספות והערות רבות, והוציאם בשנת תשט"ו (1955) בספר "משנת ר' עקיבה". לאחר פטירתו הוציאו בניו את חידושי תורתו בשני ספרים: "מתנות אהרן" ו"איפה שלמה". בספר "איפה שלמה" הובאה חליפת מכתבים עם הרידב"ז, שמכנהו "הרב הגדול בתורה ויראה", וכן עם החפץ חיים.

שיכל בחייו חלק מילדיו. בניו הם שלמה זלמן ועקיבה פרוש. חתניו הם הרב חיים ישעיהו אקר והרב זונדל קרויזר.

נפטר בשנת 1959 ונטמן בהר המנוחות.
## ספריו
* **מתנות אהרן** – על מסכתות הש"ס
* **איפה שלמה** - ביאורי ובירורי ענייני הלכה, תשובות וחידושים בסוגיות הגמרא

## אילן יוחסין משפחת פרוש

## קישורים חיצוניים
* למשפחותם לבית אבותם - תולדות משפחת פרוש

## הערות שוליים

קטגוריה:אנשי היישוב ילידי הארץ
קטגוריה:בוגרי ישיבת עץ חיים
קטגוריה:העדה החרדית: אישים
קטגוריה:ירושלים: אישים
קטגוריה:משפחת פרוש
קטגוריה:סוחרי אתרוגים
קטגוריה:יהודים הקבורים בהר המנוחות
קטגוריה:ישראלים שנולדו ב-1884
קטגוריה:ישראלים שנפטרו ב-1959